උතුරු මැද පළාතේ ප්‍රධාන අමාත්‍ය තනතුර පිළිබඳ ජනාධිපති තුමා සහ රජය ගනු ලබන තීන්දුවට අනුරාධපුර දිස්ත්‍රික්කයේ කිසිදු පළාත් පාලන ආයතනයක නියෝජිතයකු එරෙහි වන්නේ නැතැයි ඔවුහු එකහඬින් පවසති.උතුරු මැද පළාත් සභාවේ ප්‍රධාන අමාත්‍ය ධුරය කාට ලබා දුන්නත් ඒ තීරණය අප සියලු දෙනා ඒකමතිකව අනුමත කරන බවද එයට විරෝධය පා අනුරාධපුර දිස්ත්‍රික්කයේ නගර සභා හා ප්‍රාදේශීය සභා සභාපතිවරුන් හා මන්ත්‍රීවරුන් ඉල්ලා අස්වෙන බවට ගෙනයන ප්‍රචාරය අමූලික බොරුවක් බවද ඔවුහු පවසති.අනුරාධපුර මහ නගර සභාවේ හා ප්‍රාදේශීය සභා විසි එකකට අයත් සභාපතිවරු ඇතුළු මන්ත්‍රීවරු එකසිය පනස් හතර දෙනෙකුගෙන් එකසිය තිස් දෙනකු ඉල්ලා අස්වන බවට දිව්රුම් ප්‍රකාශ ලබා දී නැතැයි ද පළාත් පාලන නියෝජිතයෝ පවසති.අනුරාධපුර මහ නගරාධිපති එච්.පී. සෝමදාස මහතා - ජනාධිපතිතුමා ගන්නා කිසිදු තීරණයකට පළාත් පාලන නියෝජිතයන් එරෙහි වන්නේ නැහැ.